Αγνή του Βάιμπλινγκεν

Η Αγνή του Βάιμπλινγκεν ή Αγνή της Γερμανίας (1072 - 24 Σεπτεμβρίου 1143) μέλος του βασιλικού Οίκου των Σαλίων έγινε -μέσω των δύο της γάμων- δούκισσα της Σαβοΐας και μαργραβίνα της Αυστρίας. Η Αγνή του Βάιμπλινγκεν ήταν κόρη του Ερρίκου Δ΄ της Γερμανίας και της Βέρθη της Σαβοΐας, κόρης του Όθωνα, κόμη της Σαβοΐας.Robinson, Henry, σ. 266

Πρώτος γάμος
Σε ηλικία επτά ετών αρραβωνιάστηκε τον Φρειδερίκο Α΄, δούκα της Σουαβίας, γενάρχη του Οίκου των Χοενστάουφεν· την ίδια εποχή ο πατέρας της παραχώρησε στον μνηστήρα της το δουκάτο της Σουαβίας.Robinson, Henry, σσ. 189, 223 Ο γάμος του ζεύγους έγινε, όταν η Αγνή έφτασε τα 14 έτη. Απέκτησαν 11 παιδιά, που τα ονόματά τους έχουν καταγραφεί στο "αβαείο του Λορς"· τα πιο γνωστά είναι τα εξής:
 Φρειδερίκος Β΄ 1090–1147, διάδοχος τού πατέρα του στο Δουκάτο της Σουαβίας. Γιος του ήταν ο:
 Φρειδερίκος Α΄ της Γερμανίας.Frederick I 2000, σ. 12
 Κορράδος Γ΄ 1093–1152, εξελέγη βασιλιάς της Γερμανίας (1138).
 Μπέρτα απεβ. πριν το 1142, παντρεύτηκε τον Αδαλβέρτο του Ράφενσταϊν, κόμη του Έλχινγκεν. Η κόρη τους:
 Λούιτγκαρτ του Έλχινγκεν-Ράφενσταϊν παντρεύτηκε τον Κορράδο, μάργραβο του Μάισσεν.
 Χάιλικα, παντρεύτηκε τον Φρειδερίκο Γ΄ του Πέτεντορφ-Λένγκενφελντ-Χόπφενοε, η κόρη τους:
 Χάιλικα του Πέτεντορφ-Λένγκενφελντ-Χόπφενοε παντρεύτηκε τον Όθωνα Δ΄, κόμη του Σάιερν.
 Γερτρούδη, παντρεύτηκε τον Χέρμαν Γ΄, παλατινό κόμη του Ρήνου.

Δεύτερος γάμος
Μετά τον θάνατο του Φρειδερίκου Α΄ (1105) η Αγνή παντρεύτηκε σε δεύτερο γάμο τον Λεοπόλδο Γ΄, μέλος του Οίκου του Μπάμπενμπεργκ, μαργράβο της Αυστρίας (1106).Robinson, Henry, σ. 330Robinson, Henry, σ. 332 Σύμφωνα με τον θρύλο, ένας μανδύας που έχασε η Αγνή, βρέθηκε από τον Λεοπόλδο Γ΄ ενώ κυνηγούσε· το περιστατικό αυτό του έδωσε την έμπνευση να ιδρύσει το "μοναστήρι του Κλοστερνόιμπουργκ". Από τον δεύτερο γάμο της απέκτησε:Decker-Hauff, Zeit der Staufer, III, σ. 346
 Λεοπόλδος π. 1108-1141, μαργράβος της Αυστρίας, 1ος δούκας της Βαυαρίας.
 Ερρίκος Β΄ 1112-1177, δούκας της Αυστρίας.
 Μπέρτα, παντρεύτηκε τον Ερρίκο Γ΄, βουργράβο του Ρέγκενσμπουργκ.
 Αγνή π. 1108/13-1163, παντρεύτηκε τον Βλάντισλαφ Β΄ των Πιάστ, υψηλό δούκα της Πολωνίας.
 Όθων π. 1114-1158, επίσκοπος του Φράιζινγκ. Έγινε ο βιογράφος του ανιψιού του Φρειδερίκου Α΄ της Γερμανίας.
 Κορράδος π. 1115-1168, επίσκοπος του Πάσσαου και αρχιεπίσκοπος του Σάλτσμπουργκ.
 Ελισάβετ, παντρεύτηκε τον Χέρμαν Β΄, κόμη του Βίντσενμπουργκ.
 Ιουδήθ, παντρεύτηκε τον Γουλιέλμο Ε΄, μαρκήσιο του Μομφερράτου.
 Γερτρούδη π. 1118-1150, παντρεύτηκε τον Βλαδίσλαο Β΄ των Πρεμυσλιδών της Βοημίας.

Σύμφωνα με τα "Χρονικά του Κλοστερνόιμπουργκ" η Αγνή απέκτησε με τον δεύτερο γάμο της άλλα επτά παιδιά, που απεβίωσαν στη γέννα ή σε βρεφική ηλικία.
Ο αδελφός της Αγνής, Ερρίκος Ε΄ της Γερμανίας πέθανε άτεκνος (1125). Η Αγνή και τα παιδιά της κληρονόμησαν τεράστιες εκτάσεις, όπως το Βάιμπλινγκεν. Ο δεύτερος γιος της, Κορράδος Γ΄ εξελέγη βασιλιάς της Γερμανίας, αλλά βρέθηκε σε σύγκρουση με τον Λοθάριο Β΄ του Οίκου του Σούπλινμπουργκ· όταν πέθανε ο Λοθάριος Β΄ (1137) παρέμεινε αναμφισβήτητος βασιλιάς ο Κορράδος Γ΄.

Παραπομπές

Πηγές
 Karl Lechner, Die Babenberger, 1992.
 Brigitte Vacha & Walter Pohl, Die Welt der Babenberger: Schleier, Kreuz und Schwert, Graz, 1995.
 Ancestral Roots of Certain American Colonists Who Came to America Before 1700 by Frederick Lewis Weis, Line 45-24
 I.S. Robsinson, Henry IV of Germany, 1056-1106 (Cambridge 2003).
 H. Decker-Hauff, Die Zeit der Staufer, vol. III (Stuttgart, 1977).

Κατηγορία:Δούκισσες της Αυστρίας
Κατηγορία:Οίκος των Χοενστάουφεν